AlexejDobrolubov/national_council_slovak_2010 huggingface dataset:
90. schôdza NR SR - 7.deň - B. popoludní
Dátum: 2023-05-11
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

134. Marek, samozrejme, nesúhlasím s tým, čo si povedal, že 90 % času tu nebolo k téme, ja si myslím, že 100 % času tu bolo k téme a veľmi dôležitej téme. Hovoril si o ministerstve. Ako sme my mohli čakať na ministerstvo, že čo pripraví, keď samotné ministerstvo a ich zástupcovia boli proti tým trom hodinám telesnej výchovy, tak aký sme tam mali, ešte sme mali čakať ďalšie tri roky alebo päť rokov, alebo desať rokov? Veď preto je to poslanecký návrh, pretože ministerstvo bolo proti tomu, a to si treba povedať. Ďalšia vec. My nehovoríme, že to musí ísť z disponibilných hodín. Mne to je osobne úplne jedno, nech to ide z disponibilných hodín alebo nech to ide v rámci, z rámcového učebného plánu aj hodiny naviac. Na to už je ministerstvo, aby na to buď vyčlenilo peniaze, alebo nie. My nehovoríme, akým spôsobom. My hovoríme, že to treba takto urobiť. A keďže si to ministerstvo nebolo schopné napriek výzvam z výboru pre vzdelávanie, vedu, mládež a šport, tak sme to museli urobiť my, to je celé. A to, že to, keď to neurobíme teraz, tak to nebude, tak to si za tým stojím. A tu tiež nebudem súhlasiť s tebou, veľmi dobre vieš, ak by sme odložili účinnosť, tak sa to dovtedy môže päťkrát zmeniť a už to zase by nikto nedal na pravú mieru. Čiže je to dôležité, aby to platilo teraz. Nesúhlasím ani s tým, že sú nie pripravené na to školy. Hovoríme o tom už niekoľko rokov a v marci bolo schválené prvé čítanie, kedy predsa každá jedna škola, každý jeden zástupca už vedel, že s pravdepodobnosťou to prejde. Takže nie, nehovoríme o tom, že to ideme teraz schváliť v máji, v júni, už v marci bolo prvé čítanie, kde to schválila väčšina poslancov tu koaličných aj opozičných s výnimkou, samozrejme, SaS-ky, koho iného? Ale súhlasím, samozrejme, s tebou a som rád, že aspoň v niečom sa teda zhodneme v tomto, že nie je, alebo nie je nevyhnutné, nie je dôležité to teda, nie je, nie je prekážkou to, že niektoré nemajú telocvičňu, školy, ale že to vedia tú telesnú nahradiť úplne iným a že telesná výchova je najdôležitejšie z tohto pohľadu tých ostatných hodín, ktoré si chceli jednotlivé školy ukázať, lebo zdravie je najviac.
90. schôdza NR SR - 7.deň - B. popoludní
Dátum: 2023-05-11
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

118. Ďakujem pekne, kolegovia, za milé slová. Len chcem povedať, že tu nejde o ani moje, ani Karolove, ale predovšetkým nás všetkých, a tak sme k tomu, myslím, že od začiatku pristupovali. Takže sa veľmi teším, že toľko ľudí aj napísaných na, pri tomto zákone, ktorí bojovali spolu s nami za to, a bude to výsledok určite nás všetkých. Takže ešte raz ďakujem a verím, že to všetko teda dobre dopadne.
90. schôdza NR SR - 7.deň - B. popoludní
Dátum: 2023-05-11
Poslanec: Kašper, Igor (SME RODINA)
Druh vystúpenia: Vystúpenie v rozprave

112. Ďakujem za slovo. Ešte raz, ja budem naozaj veľmi rýchly, lebo všetko, čo som chcel povedať, som povedal v rozprave pred približne dvomi hodinami. Sme naozaj na jednej lodi všetci a v utorok budeme hlasovať o tejto novele. Ja si myslím, že sme urobili naozaj kus dobrej roboty a chcem poďakovať nielen, nielen kolegom z koalície, ale aj z opozície. Spolu s Karolom sme venovali tomu, dovolím si povedať, najviac času a strávili sme dlhé hodiny a hodiny vysvetľovania, presviedčania a všeličoho iného na to, aby ten zákon a novela prešla. Verím teda, že to podporí sa najviac naprieč teda politickým spektrom. Musím sa aj priznať s jednou vecou, že ak to teda prejde v utorok, čo veľmi dúfam, tak som ho vyzval aj na tenisový zápas. Som rád, že tú ponuku prijal, priznal sa mi, že už začal trénovať včera na mňa, lebo nevie odhadnúť, aký, nevie odhadnúť, aký som hráč, a ja mám rád takéto výzvy, aj keď vyhrať nad ním v tenise je asi taká pravdepodobnosť, asi ako to, že SAS-ka podporí tento návrh, ale nevzdávam to teda a veľmi sa na to teším. (Rečník sa zasmial.) Karol vraví, že to je dosť veľká šanca, tak uvidíme, ako to nakoniec dopadne. Chcem zažiť naozaj to ten utorok, keď dúfam, že to prejde a dúfam, že budeme nielen hrdí my, ale že budeme hrdí možno aj o desať, dvadsať rokov, keď naše vnúčatá pôjdu do základnej školy a možno aj vďaka nám, že sme tomu trošku prispeli aj my, a že vďaka nám možno budú mať tri hodiny telesnej. Možno už vtedy štyri hodiny telesnej výchovy týždenne a vtedy si povieme naozaj, že to malo zmysel, a že sme tu neboli nadarmo, že sme niečo urobili pre, pre naše deti, pre naše vnúčatá a to bude taký výsledok, ktorý nás asi bude najviac tešiť. Takže verím, že sme urobili maximum pre to, že sme sa snažili presvedčiť argumentami všetkých, aj tí, ktorí váhali, či tento zákon podporiť, alebo nie, tak verím, že sa to podarí, že to bude nakoniec, že to prejde celým politickým spektrom. A na záver by som chcel poďakovať naozaj Karolovi, ktorý, bez ktorého by to tu nebolo, a teda verím, že už v utorok budeme čo mať "oslavovať" a že pomôžeme tým deťom tak, aby ten, zdravie a pohyb bola pre nich priorita, aby to mali možnosť robiť, lebo 90 % tých detí a rodičov to naozaj chcú, takže my sme a určite budeme na ich strane. Ďakujem veľmi pekne.
90. schôdza NR SR - 7.deň - B. popoludní
Dátum: 2023-05-11
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

104. Ja musím povedať, pani kolegyňa, že to bol jeden z najmilších nesúhlasných prejavov, aký som kedy počul, nejaký typ (povedané so smiechom) zákona. Ja normálne ani nechcem povedať niečo proti tomu, lebo, lebo mne je to až blbé. Ale ja musím, ale musím povedať jednu vec predsa, že ja som si už tú výzvu splnil tvoju nejakú, že ja som, samozrejme, s niekoľkými riaditeľmi volal, a musím povedať, že všetci mi povedali, že už s tým rátajú, že všetci videli, že, alebo vedia, počujú, že o tejto diskusii alebo táto diskusia už prebieha strašne dlho, takže všetci s tým rátajú a všetci na konci povedali, že naozaj, že ak to už ideme spraviť, tak to spravme teraz. A dokonca niektorí aj v Bystrici aj zo základných škôl už majú zavedené tieto tri hodiny telesnej výchovy, čo ma, samozrejme, veľmi teší. A aby som ešte dodal jednu vec. Ja súhlasím s polkou tvojho návrhu, že aby tá platnosť alebo to posunutie účinnosti bolo o rok, ale ja by som k tomu pridal taký, taký nový zákon alebo novú novelu, že by sme už išli o rok na štyri hodiny a plus by sme zaradili do toho stredné školy. Takže toto môžme potom spraviť (povedané so smiechom), toto môžme spraviť potom o rok, ale tiež si myslím, že je dobré, aby sme to zaviedli už teraz od septembra, že tí riaditelia a učitelia si s tým určite poradia. A dávam ti sľub, že ešte zavolám ďalších do utorku a dám ti potom výsledok, že čo sa zmenilo alebo ako zareagovali aj ostatní. Takže ešte raz naozaj ďakujem a verím, že nakoniec možno ešte do utorka ťa skúsime nejakým spôsobom prehovoriť, keď ti ukážeme výsledky telefonátov aj s tými ďalšími riaditeľmi.
90. schôdza NR SR - 7.deň - B. popoludní
Dátum: 2023-05-11
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

88. Ja tiež zareagujem, Monika, na tú hádzanú, lebo si mi teraz prehĺbila také moje spomienky. Ja som pred 20 rokmi bol manažérom profesionálneho ženského hádzanárskeho klubu, dokonca vraj vtedy najmladší v Európe. A presne ako aj u vás, tak aj u nás tá hádzaná skončila v Banskej Bystrici, čo ma veľmi mrzí, lebo to bolo veľmi populárne. A dokonca to bol a je stále jediný šport, kolektívny, a myslím, že aj, aj celkovo šport, ktorý si ponechal tzv. československú ligu. Už vtedy to začalo a doteraz vlastne do dnešných dní je to jediný šport, kolektívny, kde je stále československá liga, nie slovenská a česká, len s tým rozdielom, že vtedy, keď sme začínali, tak bolo osem slovenských tímov a štyri české. A teraz v posledných rokoch to je už presne naopak. Postupne sa to vyrovnalo, lebo šesť českých tímov, potom 6 : 6 a teraz je ten pomer úplne opačný. A zase sme pri tom, čo prejdem k tej tvojej druhej téme, v Čechách vyriešili problematiku športu tiež elegantne, kedy, kde vznikla Národná športová agentúra, kde to financovanie športu je oveľa vo väčšej miere ako u nás. A to tiež malo za následok aj u nás zrušenie mnohých klubov, nielen hádzanárskych, ale aj iných. Neviem, či si ma teda počúvala, ale presne to, čo si ty hovorila, som hovoril ja v rozprave o tom ministerstve. My sme už spravili niekoľko krokov aj s predsedom parlamentu Borisom Kollárom, nielen na návšteve prezidenta Slovenského olympijského športového výboru, a túto tému ministerstva športu a cestovného ruchu už sme dosť výrazne rozvinuli. A je to presne, ako si aj ty povedala, nutné urobiť tak, aby ten šport mal také postavenie na Slovensku, aké si zaslúži nielen kvôli financovaniu, ale aj kvôli tomu, aby mal niekto kto búchať po tom stole na tej vláde a na koaličných radách, aby mohol za ten šport bojovať. Aby sme tu my poslanci nemuseli predkladať takéto zákony, ktoré by malo predkladať samostatné alebo samotné ministerstvo. Bohužiaľ, doteraz to bolo tak, že oni boli proti športu, čo je... (Prerušenie vystúpenia časomerom.)
90. schôdza NR SR - 7.deň - B. popoludní
Dátum: 2023-05-11
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

58. Mne sa páčilo, ako kolega presne povedal takú výbornú myšlienku, že je to o ľuďoch, že ten, kto to chce, ten učiteľ alebo riaditeľ školy, keď to proste chce urobiť, tak to urobí a vôbec nie je problém to, že je telocvičňa plná, lebo je tam veľa detí, alebo prší, alebo niečo iné. Lebo napríklad niektorých z nás oslovili aj s tým, že či nemôže byť jedna hodina do mesiaca napríklad aj vyučovanie o zdravej, zdravej výžive. Super nápad napríklad. Takže dá sa to vyriešiť určite aj takto. A chcem podporiť aj tú myšlienku, že určite ak sa to neurobí teraz, a to je všetkým jasné, tak sa to už neurobí nikdy. Čiže žiadny nejaký taký, možnosť alebo spôsob, že teraz ideme to odkladať a bude to platiť neskôr. No nebude, lebo vždy sa nájde niečo a niekto, kto to bude blokovať. Takže najlepší čas a jediný čas, kedy sa to dá urobiť, je teraz a myslím si, že sme už dosť dlho čakali a dosť dlho sme dávali možnosť samotnému ministerstvu, aby to zaviedlo. A keďže to nebolo schopné ani nechcelo a nebolo to v ich prioritách, aby mali deti viac pohybu, tak sme to museli spraviť neštandardne takýmto poslaneckým návrhom. Takže určite najlepší čas teraz. Určite je to všetko o ľuďoch a myslím si, že keď budeme chodiť po tých školách postupne, ja som sám členom rady škôl v niekoľkých škol... v niekoľkých školách, tak budeme vidieť tie výsledky už po jednom roku, tak ako je to aj v iných krajinách.
90. schôdza NR SR - 7.deň - B. popoludní
Dátum: 2023-05-11
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

52. Ja chcem veľmi pekne poďakovať kolegom za tie ich názory a príspevky. Veľmi rád ešte doplním jednu informáciu, že ktorú som asi nespomenul, že netreba zabúdať, že tu prebehlo aj niekoľko konferencií na túto tému, ktorú organizoval ešte aj Karol Kučera, za čo mu treba poďakovať, kde boli jasné výsledky, jasné závery, ktoré ako keby boli, ako keby boli zabudnuté, že čo sme sa tam dohodli, alebo aké uznesenia z toho vzišli, kde boli nielen zástupcovia slovenských škôl, ale dokonca zahraničných z niekoľkých krajín, akí, aké dávali nám podnety a dávali nám príklady, ako to funguje u nich. Tak my namiesto toho, aby sme si tie príklady zobrali, tak ministerstvo školstva to ako keby celé hodilo do koša. Takže verím, že naozaj zvíťazí nakoniec ten zdravý rozum a, bohužiaľ, keď sme sa nemohli spoľahnúť na tých, ktorí mali stáť prví na tých barikádach, to znamená na ľudí od ministerstva, že by mali oni nás v tom podporovať, nie opačne, a to nehovorím len o tejto téme, len o téme troch hodín telesnej výchovy. To hovoríme o téme napríklad bystrického EYOF-u, čo bol najväčší športový festival na Slovensku, ktorý sa tu kedy konal s najväčšou účasťou. Viac ako 2 500 mladých športovcov z päťdesiatich krajín, ktorí tiež boli proti tomu, a keby, dovolím si povedať, nebolo nás vtedy poslancov a nášho tlaku, tak to tu ani nie je. Takže tí, čo by mali stáť prví na tých barikádach a bojovať za to, tak tí boli proti tomu. A čo mi je strašne, strašne ľúto, lebo vždy sa hľadá len spôsob, ako sa to nedá. Takže ešte raz naozaj všetkým ďakujem a verím, že to už spolu dobojujeme celé.
88. schôdza NR SR - 4.deň - A. dopoludnia
Dátum: 2023-03-17
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

152. Karol, ty si mi tou svojou tenisovou terminológiou, to poviem, trochu nahral aj na smeč a podľa toho, čo som tu aj počul, by som sa možno nebál v druhom čítaní rozprúdiť debatu aj o tom, aby to neboli len tri hodiny telesnej výchovy na základných školách, ale aj na stredných školách, tak ako sme to mali aj my niekedy, keď nás bolo dva až trikrát viac a dalo sa to zvládnuť. A veľmi dobre si pamätáš, keď sme začali, keď sme mali prvé zasadnutia nášho výboru, tak aj tá moja prvá veta bola vždy, že musíme zaviesť tri hodiny telesnej výchovy na stredných a základných školách. Bohužiaľ, tejto iniciatívy sa ministerstvo neuchopilo, tak sme sa jej museli uchopiť my, za čo aj tebe patrí teda veľká vďaka, ale je to smutné, že tí, ktorí mali za to najviac bojovať, tak tí bojovali proti tomu. A možno je to spôsobené trochu aj tým, že v tých iných štátoch a v okolitých štátoch, kde je tri, štyri, päť hodín telesnej výchovy, majú samostatné ministerstvo, samostatné ministerstvo športu alebo ministerstvo športu a cestovného ruchu a myslím si, že vtedy by sa nám to určite oveľa ľahšie presadzovalo, takže to je tiež taká otvorená otázka do budúcna. Mne tiež obidve deti športujú po mojom vzore a sám vidím doma, aký to má vplyv na ich psychický, ale aj fyzické zdravie a sami si pamätáme ešte aj z tých škôl tie jednotlivé súťaže, ktoré sa nám vždy rátali, a na tie sme sa tešili, či medzi školami, alebo medzi okresmi, či vo futbale, či vo vybíjanej, ešte volejbale, basketbale, v atletike, a to sa ako keby trošku teraz strácalo aj tým, že ten počet hodín je taký, ako je. Opakujem znova, že to nebude stáť štát ani jedno jediné euro, paradoxne to bude mať len dobrý vplyv na zdravotníctvo, odbremeníme trošku, myslím si, aj ten zdravotný systém a naozaj po tom vzore tých iných krajín, kde tie hodiny sú väčšie, kde majú štyri, päť hodín a tie výsledky sú oveľa lepšie ako u nás, tak by sme si mali brať pozitívny príklad. Ďakujem.
88. schôdza NR SR - 4.deň - A. dopoludnia
Dátum: 2023-03-17
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

132. Ďakujem za slovo. Nechcem, aby sa tu strhla teraz debata len o, o probléme, ktorý zbytočne možno tu otvoril pán bývalý minister, lebo si, nemyslím si, že je to problém. A nikto nechce ani nebude cirkevným školám brať predsa hodinu náboženstva, dá sa to vyriešiť úplne elegantne aj v druhom čítaní pozmeňujúcim návrhom a hovoríme možno ani nie o 1 % hodín a detí, ktorých sa to vôbec týka. Takže radšej sa bavme o iných pozitívnych veciach, ktoré tento zákon prináša, a hľadajme teda spôsoby, ako sa to dá, ako sa to dá urobiť, aby sme motivovali deti tak, ako napríklad skvelým projektom Tréneri v škole, ako s tými podujatiami, ktoré sa organizujú či už s tým nespomenutým EYOF-om minuloročným, Európskym olympijským festivalom v Bystrici, kde bolo tritisíc športovcov zo všetkých krajín Európy, kde naozaj pre deti to bola obrovská motivácia. Ja som to videl nielen v Bystrici a v okolí, ale aj na svojich deťoch, ktoré športujú, a pre nich to bola naozaj obrovská motivácia vidieť tie plné hľadiská. Takže venujme sa skôr takýmto pozitívnym veciam, aby sme vedeli tie deti motivovať. A tak ako už bolo povedané, pre 30 % detí je pohyb na telesnej a športovej výchove prakticky jediný pohyb, ktorý majú v rámci týždňa, a o to je to dôležitejšie, aby sme to, aby sme to v rámci tých základných a stredných škôl urobili. Takže vidím, že tá debata už sa uberá takým lepším smerom. Kolegovia, ktorí sú jediní proti tomu, tu nie sú, takže verím, že to bude o to pozitívnejšie v najbližších minútach ešte.
88. schôdza NR SR - 4.deň - A. dopoludnia
Dátum: 2023-03-17
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

80. Veľmi dobre si to povedal, pán kolega. Škoda, že ťa naozaj nepočúva pán Gröhlig, ktorý je taký samozvaný najväčší odborník na školstvo, lebo on je práve ten, ktorý vo všetkom hľadal vždy problém. A napadla mi taká jedna z minulého roku, možno si pamätáte, keď sa organizoval v Banskej Bystrici Európsky olympijský festival mládeže EOYF, ktorý bol najväčším športovým podujatím, kde bolo tritisíc mladých športovcov, a paradoxne aj vtedy, kedy mali byť prví na tých barikádach, tak oni boli, oni boli proti tomu. Takže ak na takýchto ľudí budeme "dávať a spoliehať sa", tak čakám, že už od nich príde za chvíľku návrh, aby neboli dve hodiny, tri, ale aby bola len jedna hodina telesnej výchovy. Ale poďme ešte pozitívne trochu. Čo sa týka napríklad detí tých štatistik, tak všetci sú za túto zmenu. Sú deti, rodičia, samosprávy, s ktorými som sa ja rozprával, športové zväzy, olympijský výbor, najväčšie federácie, či sú to futbal a hokejová a mnoho, mnoho ďalších, a zväzy, ministerstvo zdravotníctva, ministerstvo obrany, ministerstvo vnútra. Čiže naozaj všetci tí, ktorí, dovolím si povedať, majú do toho čo povedať, tak sú za to. Samozrejmé, že nájdeme možno pár škôl, pár učiteľov, ktorí sa budú s tým musieť vysporiadať, ale opakujem, nič nie je viac ako život a zdravie našich detí. Takže verím, že spoločnými silami to naozaj všetci dotiahneme. A týmto chcem aj vyzvať všetkých, či už koaličných, alebo aj opozičných, ktorí si myslím, že na výbore a na našich stretnutiach bojovali spolu s nami za to, aby sme dokázali, že niečo nás vie naozaj spojiť. A myslím si, že šport je naozaj fenomén, ktorý dokáže spájať, a keď je to ešte spojenie aj s našimi deťmi, tak si myslím, že to môže naozaj dopadnúť veľmi dobre. Ďakujem.
88. schôdza NR SR - 4.deň - A. dopoludnia
Dátum: 2023-03-17
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

70. Pán bývalý minister, pán bývalý minister školstva hovoril, že chceme zobrať jednu hodinu inú, ale najhoršie je na tom to, že vy, ty teda so svojimi kolegami chceš zobrať pohyb a zdravie detí, aby mali o sto percent viac času pohybovej a telesnej výchovy na školách bez toho, vravím, aby to štát stálo čo i len jedno jediné euro. Naopak, ten vplyv na zdravotníctvo a na iné veci má vlastne pozitívny vplyv a veľmi dobre vieš, že v iných krajinách, či je to Maďarsko, či je to Nórsko alebo Francúzsko, že je päť hodín telesnej výchovy na základných školách a tam to ide. A nehovorím o Slovinsku a iných, iných štátoch. Ty úmyselne vyberieš jeden príklad z tisíc príkladov, ktorý sa týka možno 0,001 % tých hodín alebo žiakov a rozprávaš tu desať minút o tom, ako cirkevné školy, im ideme zobrať jednu hodinu týždenne a v štvrtom ročníku. A veľmi dobre vieš, a tak ako som ťa vyzval teda, ak dáme riešenie, že či to podporíš, tak som zvedavý, či áno, že sa to dá úplne jednoducho vyriešiť aj v druhom čítaní aj pozmeňujúcim návrhom. Keď už to inak nepôjde, tak tak, že sa zo zákona vyjme tento štvrtý ročník cirkevnej školy, ak to už inak nepôjde, aby mohli mať tie svoje dve hodiny, ktoré im patria. Nikto im ich nechce zobrať, tak prosím ťa, tu teraz nešír takéto bludy, že teraz kvôli tomuto je ten zákon zlý, keď veľmi dobre vieš, že sa to dá takýmto spôsobom aj inými spôsobmi vyriešiť tak, aby sme ani cirkevným školám o nič neprišli a aby mohli vyučovať počet hodín cirkevných tak, ako to mali doteraz. Najväčšia absurdita tohto celého je to, že vlastne ty si (povedané so smiechom) mal byť ten prvý na tých barikádach, ktorý by mal bojovať o to, aby život a zdravie detí boli na prvom mieste, a ty si prvý, ktorý bojuje proti tomu. Tak tomuto ja naozaj asi nikdy nepochopím. (Potlesk.)
88. schôdza NR SR - 4.deň - A. dopoludnia
Dátum: 2023-03-17
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

44. Ja by som chcel nadviazať na tvoje príbehy, Milan, čo si tu spomínal, a ja poviem krátky môj príbeh. Keď ja som bol prvák na základnej škole, tak som bol 1.N. Ešte bola 1.O a 1.P. Mali sme 16 prvých tried na základnej škole, takmer 500 prvákov a mohli sme mať tri hodiny telesnej výchovy a dalo sa to. A keď bola telocvičňa plná, tak sme šli buď hrať futbal alebo sme išli na prechádzku alebo v zime na korčule. Tak nech mi nikto nerozpráva, že v tejto dobe sa to nedá, pretože na to nemáme vytvorené podmienky, lebo to je všetko len o ľuďoch a o tom riaditeľovi, o tom telocvikárovi a o tých ľudí, ktorí sú tam v tej škole. Tak neprijímam žiadny argument typu, že sa to nedá, že nemáme vytvorené podmienky, že nemáme telocvičňu, že máme málo detí, či veľa detí, pardon. Lebo v tej dobe, keď som bol aj ja prvák, tak nás bolo 2 až 3-krát menej detí, ako je dnes na tých základných školách. Takže tento argument absolútne neberiem. A ešte jedna taká drobnosť, a to som aj ja veľkým zástancom toho, keď tento zákon prijmeme a verím, že prijmeme, tak také moje alebo naše odporučenie, aby tie tri hodiny telesnej výchovy, pokiaľ sa to dá, aby sme nedávali povedzme v pondelok, v stredu a v piatok, ale aby bola jedna z toho dvojhodinovka, tak ako sme to mali niekedy, lebo keď to takýmto spôsobom urobia školy, pán bývalý minister sa už smeje, čo je veľmi smutné a hanbím sa za, lebo on by mal byť prvý na tých barikádach, keď bol on minister školstva, že by mal za to bojovať, za život a zdravie detí, ktoré nestojí štát ani jedno jediné euro a teraz sa tu smeje, to je na tom najsmutnejšie. Takže keď to spravíme tak, že by sme spravili jednu dvojhodinovku, tak zdvojnásobíme počet minút telesnej a športovej výchovy na školách oproti súčasnému stavu a opakujem, bez toho, aby to štát stálo jedno jediné euro, keby sme to dali povedzme z disponibilných hodín. Takže my sme to, je to naša povinnosť to urobiť a je to paradox, že musíme ísť s takouto iniciatívou, keďže ministerstvo nenašlo v tomto zhodu.
88. schôdza NR SR - 4.deň - A. dopoludnia
Dátum: 2023-03-17
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

32. Pohyb detí má, samozrejme, oveľa lepší vplyv na študijné výsledky. To nikto nemôže spochybniť a preto je to dôležité zaviesť. Kedy inokedy zaviesť tie tri hodiny telesnej výchovy ako v tejto dobe, v pocovidovej dobe, kedy každé jedno dieťa malo nejakým spôsobom obmedzený prístup možno k pohybu. A najkrajšie na tomto celom zákone je to, že napríklad, keby sme tie tri hodiny telesnej výchovy zaviedli napríklad z disponibilných hodín, tak toto opatrenie nestojí štát ani jedno jediné euro. Opakujem, ani jedno jediné euro, a môžeme pomôcť životu a zdraviu detí. Tak ja nepochopím a bude mi to veľkou záhadou, kto si "nedovolí" tento zákon podporiť, lebo ak ho nepodporí, tak či sa mu to páči, alebo nie, ide proti zdraviu našich detí. Ďakujem.